Fredag blev ishuset Guf & Kugler kåret til Danmarks bedste ishus. I afstemningen, som OpdagDanmark står bag, fik det nordjyske ishus omkring 1000 flere stemmer end andenpladsen, Ismageriet på Amager. - Vi er enormt stolte og helt vild glade. Det her er en kæmpe ære for os, siger Marianne Korsholm Borum, der er søster til Ismutter Charlotte Korsholm. Sidste år endte Nordjylland også som vinder med Det Blå Ishus i Tversted, hvor Guf & Kugler fik tredjepladsen. I år blev det altså Guf & Kugler, hvor over 9.000 stemmer ud af 57.742 stemmer gik til dem.

Opsummering:
Det var en sikker sejr til ishuset i Nibe, der nu er Danmarks bedste ishus 2018.